УГОВОР

о поверљивости

Закључен између:

**1.** Друштва за истраживање, производњу, прераду, дистрибуцију и промет нафте и нафтних деривата и истраживање и производњу природног гаса „Нафтна индустрија Србије“ а.д. Нови Сад, ул. Народног фронта, бр. 12, 21000 Нови Сад ПИБ: 104052135, матични број: 20084693 (у даљем тексту НИС а.д. Нови Сад), кога на основу пуномоћи Генералног директора НИС а.д. Нови Сад број NM\_040000/IN‑PU/643 од 05.07.2013 године заступа Игор Тарасов

и

**2. *\_\_\_\_\_\_\_\_\_\_\_\_\_\_\_\_\_\_*** са седиштем у \_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_ (у даљем тексту: Комитент), кога заступа \_\_\_\_\_\_\_\_\_\_\_\_\_\_\_.

у даљем тексту са заједничким називом: „Стране“, појединачно: „Страна“, при чему свака страна може бити и Давалац и Прималац поверљивих података у смислу овог Уговора:

**Члан 1**

Стране су сагласне да у склопу заједничких пословних активности, укључујући, али не ограничавајући се на промотивне, консултантске, пред-уговорне, уговорне и после-уговорне активности (у даљем тексту: Пословне активности), омогуће приступ и размену података који представљају Поверљиве податке, те да штите њихову поверљивост на начин и под условима утврђеним овим Уговором и прописима Републике Србије.

**Члан 2**

Термини и изрази који се користе у овом Уговору имају следеће значење:

**Поверљивост података –** својство које значи да податак није доступан неовлашћеним лицима.

**Поверљиви подаци**  – jесу подаци и информације које спадају у Пословну тајну и остале поверљиве информације (у даљем тексту: "Поверљиви подаци").

**Пословна тајна -** јесте било који податак и/или информација која има комерцијалну вредност зато што није опште позната, нити је доступна трећим лицима која би њеним коришћењем или саопштавањем могла остварити економску корист, и која је од стране њеног држаоца заштићена одговарајућим мерама у складу са законом, пословном логиком, уговорним обавезама или одговарајућим стандардима, у циљу очувања њене тајности, а чије би саопштавање трећем лицу могло нанети штету држаоцу пословне тајне. Пословном тајном, сматрају се и:

* други подаци који се на основу посебног закона, другог прописа или акта издатог од стране било којег Органа сматрају Пословном тајном (у овом тексту, Орган означава било које релевантно управно, законом прописано или регулаторно тело у свим важећим јурисдикцијама или било који надлежан орган или ентитет који је одговоран за регулисање или управљање питањима која су предмет овог Уговора и/или Пословних активности). .

**Остале поверљиве информације** – под осталим поверљивим информацијама подразумевају се сви остали подаци и документи о Даваоцу и/или у вези са Даваоцем, који не представљају Пословну тајну, али из чије садржине, природе, порекла, сврхе и/или намене произилази да представљају поверљиве информације, чије чување јесте у интересу Даваоца, тј. чије обелодањивање и/или саопштавање од стране лица у чијем су поседу било ком другом лицу, штети или може шкодити тј. нанети штету Даваоцу, било непосредно или посредно. У Остале поверљиве информације спадају и они подаци и документи које као такве изричито одреди одговарајући орган Даваоца.

**Носачи информација** – су материјални и електронски медији, глас-говор, сигнали, физичко поље и информационе базе података у којима је садржана или преко које се преносe Поверљиви подаци.

**Ознаке степена тајности** – реквизити (ознаке и описи), који сведоче о поверљивости података садржаних на носачу информација, а који се стављају на сам носач и (или) на његову пратећу документацију.

**Давалац** – Страна која је држалац података и/или информација које представљају Поверљиве податке, која Примаоцу предаје податке и/или информације које представљају Поверљиве податке.

**Прималац** – Страна која од Даваоца прима податке и/или информације које представљају Поверљиве податке, те пријемом истих постаје држалац Поверљивих података.

**Податак о личности** - свака информација која се односи на физичко лице, без обзира на облик у коме је изражена и на носач информације (папир, трака, филм, електронски медиј и сл.), по чијем налогу, у чије име, односно за чији рачун је информација похрањена, датум настанка информације, место похрањивања информације, начин сазнавања информације (непосредно, путем слушања, гледања и сл, односно посредно, путем увида у документ у којем је информација садржана и сл.), или без обзира на друго својство информације;

**Члан 3**

Прималац преузима на себе обавезу да штити Поверљиве податке Даваоца у истој мери као и сопствене, са пажњом доброг привредника.

**Члан 4**

Прималац се обавезује да чува Поверљиве податке Даваоца које сазна или прими преко било ког носача информација, да не врши продају, размену, објављивање, односно достављање Поверљивих података Даваоца трећим лицима на било који начин, без претходне писане сагласности Даваоца.

Обавеза из првог става овог члана не постоји у случајевима:

а) када се од Примаоца захтева потпуно или делимично достављање Поверљивих података Даваоца надлежним органима власти или када је достављање Поверљивих података Даваоца надлежним органима власти неопходно ради испуњења законских обавеза Примаоца, у складу с важећим законодавством, судском одлуком или актом државног органа, уз услов да се достављају само захтевани делови Поверљивих података и/или захтевани Поверљиви подаци, и уз обавезу Примаоца да о томе обавести Даваоца писаним путем на одговарајући начин, осим у случају да постоји изричит писани налог државног органа да се о достави не обавести друга уговорна страна;

б) кад Прималац доставља Поверљиве податке Даваоца својим запосленима и другим овлашћеним лицима ради испуњавања обавеза Примаоца према Даваоцу и у мери у којој је потребно за испуњење тих обавеза, уз услов да Прималац остане одговоран за поштовање одредаба овог Уговора о поверљивости;

в) кад Прималац доставља Поверљиве податке Даваоца правним лицима која се сматрају његовим повезаним друштвима, са тим да Прималац преузима пуну одговорност за поступање наведених правних лица са добијеним податком у складу са обавезама Примаоца из овог Уговора о поверљивости.

Прималац нема никакве обавезе у погледу информације:

а) која је већ позната Примаоцу; или

б) која већ јесте или која постане јавно позната без неког незаконитог чина Примаоца; или

в) коју Прималац с правом добије од неког трећег лица без сличног ограничења и без кршења овог Уговора, или

г) коју Прималац независно развије без позивања на информације обелодањене у складу са овим Уговором, или

д) која је одобрена за обелодањивање на основу писаног овлашћења Даваоца.

**Члан 5**

Стране се обавезују да ће Поверљиве податке, када се они размењују преко незаштићених веза (факс, ИНТЕРНЕТ, и слично), размењивати само уз примену узајамно прихватљивих метода криптовања, комбинованих са одговарајућим поступцима који заједно обезбеђују очување поверљивости података.

**Члан 6**

Свака од Страна је обавезна да одреди:

* име и презиме лица задужених за размену Поверљивих података (у даљем тексту: Задужено лице),
* поштанску адресу за размену докумената у папирном облику, кад се подаци размењују у папирном облику
* е-mail адресу за размену електронских докумената, кад се подаци достављају коришћењем ИНТЕРНЕТ-а

и да о томе обавести другу Страну, писаним документом који је потписан од стране овлашћеног заступника Стране која шаље документ са поверљивим подацима.

Размена података и/или информација који представљају Поверљиве податке не може почети пре испуњења обавеза из претходног става.

Носаче Података који носе ознаку степена тајности, Стране предају једна другој уз пропратно писмо или према записнику о примопредаји који потписују Задужена лица Страна.

Сва обавештења, захтеви и друга преписка у току важења овог Уговора, као и преписка у случају судског спора између Страна, врши се у писаној форми, и то: препорученом поштом са повратницом или директном доставом на адресу уговорне стране или путем електронске поште на контакте који су утврђени у складу са ставом 1 овог члана.

**Члан 7**

Уколико је примопредаја података и/или информација који представљају Поверљиве податке обављена коришћењем електронске поште, Прималац је обавезан да одмах након пријема поруке са приложеним Поверљивим подацима, пошаље поруку Даваоцу са потврдом да је порука примљена.

Уколико Задужено лице Даваоца не прими потврду о пријему поруке са приложеним Поверљивим подацима у року од два радна дана, рачунајући у овај рок и дан када је порука послата, обавезан је да обустави даље слање података и да заједно са Примаоцем утврди разлоге кашњења потврде. Слање података и/или информација који представљају Поверљиве податке се може наставити кад и уколико се покаже да тајност података није нарушена, као и да нису нарушене одредбе овог Уговора.

**Члан 8**

У случајевима када се размена Поверљивих податка између Страна врши путем:

* електронске поште или било којим другим електронским средствима, Давалац је обавезан да Примаоца информише о поверљивом садржају размене
* носача информација (као што су папирни документи, дискови, УСБ медијуми, ЦД или ДВД медијуми), Давалац је обавезан да носаче информација означи Ознакама степена тајности и на тај начин скрене пажњу на поверљиву природу информација садржаних у или на Носачу информација. Ознаке степена тајности стављају се директно на Носач информација и/или на штампани документ који је приложен Примаоцу заједно са Носачем информација.

У случају кад је НИС а.д. Нови Сад Давалац који доставља Поверљиве податаке путем електронске поште или било којим другим електронским средствима, у заглавље документа у електронском облику (датотеке), односно на почетак тела поруке електронске поште, смешта се једна од следеће две напомене:

 **• „Пословна тајна/Business Secret“**

**• „Поверљиво/Confidential”**

Кад је НИС а.д. Нови Сад Давалац Поверљивих података путем Носача информација, примењује следеће Ознаке степена тајности:

**Пословна тајна**

**НИС а.д. Нови Сад**

**Народног Фронта 12, 21000 Нови Сад**

или

**Поверљиво**

**НИС а.д. Нови Сад**

**Народног Фронта 12, 21000 Нови Сад**

У случају кад је Комитент Давалац који доставља Поверљиве податаке путем електронске поште или било којим другим електронским средствима, у заглавље документа у електронском облику (датотеке), односно на почетак тела поруке електронске поште, смешта се напомена:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кад је Комитент Давалац Поверљивих података путем Носача информација, примењујe следеће Ознаке степена тајности:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ако било која Страна открива било које Поверљиве податке усменим путем, исти ће се сматрати Поверљивим подацима Даваоца уколико је то назначено приликом усменог откривања, или уколико је о томе у року од 3 (три) радна дана од дана усменог откривања, Примаоцу достављена напомена у писаној форми (у штампаној форми или електронским путем) која потврђује поверљиву природу информација

**Члан 9**

Обавезе из овог Уговора односе се и на Поверљиве податке којима су стране имале приступ или су је размениле до тренутка закључења овог Уговора.

Обавезе из овог Уговора односе се и на податке и/или информације Даваоца које представљају Поверљиве податке у смислу овог Уговора, а којима je Прималац имао приступ или је до њих дошао случајно током реализације Пословних активности из члана 1. овог Уговора.

Сви резултати анализе, закључци, препоруке и други документи које је креирао Прималац на основу Поверљивих података достављених од стране Даваоца, а у вези са овим уговором,  морају се сматрати Пословном тајном Даваоца и због тога се Прималац према њима мора понашати у складу са одредбама овог Уговора и законима Републике Србије. Стране неће обелоданити или на други начин учинити доступним „know-how“ примљен од друге Стране у складу и на основу овог Уговора, без претходне писане сагласности друге стране.

У случају размене Података о личности, Стране се обавезују да ће обезбедити њихову поверљивост у складу са меродавним законодавством Страна.

**Члан 10**

Давалац остаје власник достављених података и информација који представљају Поверљиве податке. Давалац има право да, у било ком моменту, захтева од Примаоца повраћај оригиналних Носача информација који садрже Поверљиве податке Даваоца.

Најкасније у року од петнаест (15) дана од дана пријема таквог захтева, Прималац је у обавези да врати све примљене Носаче информација који садрже Поверљиве податке Даваоца и уништити све копије и репродукције тих података (у било ком облику, укључујући, али не ограничавајући се на електронске медије) које су у поседу Примаоца и/или у поседу лица којима су исти предати.

Претходни став се не односи на податке које је Прималац обавезан да чува у складу са примењеном законском регулативом из члана 16.

**Члан 11**

Уколико у току трајања обавеза из овог Уговора, дође до статусних промена код уговорних Страна, права и обавезе прелазе на одговарајућег правног следбеника (следбенике). У случају евентуалне ликвидације Примаоца, Прималац је дужан да до окончања ликвидационог поступка обезбеди повраћај Даваоцу свих оригинала и уништавање свих примерака и облика копија примљених Носача информација.

**Члан 12**

Прималац сноси одговорност за сваку и сву штету коју претрпи Давалац услед кршења одредби овог Уговора о поверљивости, као и услед евентуалног откривања Поверљивих података Даваоца од стране трећег лица коме је Прималац доставио Поверљиве податке Даваоца.

**Члан 13**

Стране ће настојати да све евентуалне спорове настале из, у вези са, или услед кршењa одредби овог Уговора, регулишу споразумно. Стране су сагласне да у случају ескалације спора, а пре евентуалне предаје случаја надлежним државним органима, организују заједничку истрагу о свим чињеницама у вези са спором. У истрази спора учествују стручњаци за заштиту информација које одреде обе стране. Трошкове, који настану као директна последица спровођења ове истраге, сноси страна за коју се утврди да је узроковала кршење одредби овог Уговора. Уколико се споразум не постигне, уговара се стварна надлежност суда у Новом Саду.

**Члан 14**

Евентуалне измене и допуне овог Уговора на снази су само у случају да су састављене у писаној форми у облику анекса Уговора и потписане на прописани начин од стране овлашћених представника сваке од Страна.

**Члан 15**

Закључењем овог Уговора престају да важе сви претходни писани и усмени договoри настали током израде овог уговора о поверљивости, а који се тичу питања размене и заштите поверљивих података.

Овај Уговор не обавезује Стране да закључе или да наставе са било којим могућим односом или трансакцијом.

Свака Страна има право да ускрати достављање одређених података и/или информација другој уговорној страни.

**Члан 16**

На све што није регулисано одредбама овог Уговора, примениће се одредбе позитивноправних прописа Републике Србије применљивих, с обзиром на предмет Уговора.

**Члан 17**

Овај Уговор се сматра закљученим на дан када су га потписали овлашћени заступници обе Стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Уговор се закључује на одређено време и важи \_\_\_\_\_ године од дана закључења у складу са претходним ставом овог члана.

Обавеза заштите размењених података и информација који представљају Поверљиве податке остаје на снази 10 година од момента престанка важења овог Уговора.

**Члан 18**

Овај Уговор је потписан у два (2) истоветна примерка на српском језику од којих, по један (1) примерак задржава свака Страна.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

|  |  |  |
| --- | --- | --- |
| **За Комитента** | **..** | **за****„НИС“ а.д. Нови Сад** |
|  ……………………….  |  | Заменик генералног Директора - Директор Функције за корпоративну заштиту |
| [својеручни потпис] |  | [својеручни потпис] |
| ……………………………………………...  |  |  Игор Тарасов  |
| [име и презиме] |  | [име и презиме] |
|  ……………………………………………...  |  |  ……………………………………………...  |
| [датум потписа] |  | [датум потписа] |